Diari Oficial de la Generalitat Valenciana


Sumari del DOGV 6311, del 15-07-2010 (2010/7706)

RESOLUCIÓ de 21 de juny de 2010, de la consellera de Justícia i Administracions Públiques, per la qual es ratifica l'acord d'extinció i el balanç de liquidació de la Fundació Mediterráneo.
--------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6311

Data del DOGV
:   15-07-2010

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2010/7706


Data del document
:   21-06-2010

Organisme emissor
:   Conselleria de Justícia i Administracions Públiques

Tipus de document
:   Resolució

RESOLUCIÓ de 21 de juny de 2010, de la consellera de Justícia i Administracions Públiques, per la qual es ratifica l'acord d'extinció i el balanç de liquidació de la Fundació Mediterráneo. [2010/7706]  
Vist l'expedient sobre ratificació pel Protectorat de l'acord d'extinció adoptat pel Patronat de la Fundació Mediterráneo, així com el balanç de liquidació, resulten els següents,  
Fets  
Primer. Per Resolució de data 22 de març de 1996, del director general de Justícia de la Conselleria d'Administració Pública, s'acorda la inscripció en el Registre de Fundacions, com a Fundació, a la denominada Fundació Mediterráneo.  
Segons l'article 2 dels Estatuts, es constitueix en interés general de l'esport valencià, i pretén beneficiar determinades entitats esportives, els equips dels qual representen la Comunitat Valenciana en les distintes competicions nacionals i internacionals que participen, procurant els recursos per a cobrir els seus respectius pressupostos, promocionant i divulgant, així mateix, les especialitats esportives patrocinades, mitjançant l'organització d'esdeveniments, actes socials i publicacions susceptibles de propagar la cultura esportiva i contribuir a la formació de la joventut i millorar la seua qualitat de vida.  
Segon. En data 10 d'octubre de 2004, el Patronat de la Fundació Mediterráneo, amb la presència de tots els seus membres, acorda per unanimitat l'extinció de l'esmentada Fundació, per haver realitzat íntegrament el fi fundacional.   
Tercer. D'acord amb allò que s'ha manifestat en la memòria justificativa per la Fundació, aquesta ha estat inactiva des de l'any 1997, i s'ha procedit a la distribució de tots els seus recursos econòmics entre diversos clubs esportius. En aquest sentit, consta certificat bancari de cancel·lació, amb data 6 de febrer de 2001, del compte que hi havia nom de la Fundació en el Banc Bilbao- Vizcaya Argentaria, SA. Pel que la Fundació, ja ha estat liquidada a la data d'adopció de l'acord d'extinció.  
Quart. La Comissió de Protectorat, en la seua sessió de 24 d'octubre de 2005, emet informe favorable, entre altres, en el punt del dia corresponent a la ratificació de l'acord d'extinció, així com el balanç de liquidació, en els termes expressats en els apartats precedents.  
Cinqué. Requerida la Fundació en diferents dates, en la persona de la secretària no-patrona, així com de la resta de membres del Patronat, amb data 4 de juny de 2010 presenten, pel Registre General d'Entrada, la documentació interessada a l'efecte de continuar amb la tramitació de l'expedient d'extinció i baixa registral de la Fundació.  
Fonaments de dret  
Primer. L'article 11 del Decret 19/2009, de 3 de novembre, del president de la Generalitat, pel qual es determinen les conselleries en què s'organitza l'administració de la Generalitat, així com l'article 1 del Decret 206/2009, de 13 de novembre, del Consell de la Generalitat, pel qual s'aprova el Reglament Orgànic i Funcional de la Conselleria de Justícia i Administracions Públiques, determinen que a aquesta Conselleria li correspon exercir, entre altres, les competències en matèria de Fundacions.  
Segon. L'article 2 del Decret 139/2001, de 5 de setembre, del Govern Valencià, pel qual s'aprova el Reglament de Fundacions de la Comunitat Valenciana, estableix que el Protectorat de les Fundacions de la Comunitat Valenciana s'exerceix per la conselleria competent en matèria de Fundacions, I que li correspon al conseller/a la titularitat del Protectorat, sense perjudici de la possibilitat de la seua delegació o desconcentració.  
Tercer. L'article 25 de la Llei 8/1998, de 9 de desembre, de Fundacions de la Comunitat Valenciana, estableix que l'extinció de les fundacions es regirà pel que disposen els articles 31 i 32 de la Llei 50/2002, de 26 de desembre, de Fundacions:  
«Article 31. Causes d'extinció  
La fundació s'extingirà:  
a) Quan expire el termini pel qual va ser constituïda.  
b) Quan s'haguera realitzat íntegrament el fet fundacional.  
c) Quan siga impossible la realització del fet fundacional, sense perjudici del que disposen els articles 29 i 30 de la present Llei.  
d) Quan així resulte de la fusió, a què es refereix l'article anterior.  
e) Quan concórrega qualsevol altra causa prevista en l'acte constitutiu o en els Estatuts.  
f) Quan concórrega qualsevol altra causa establida en les lleis.  
Article 32. Formes d'extinció  
1. En el supòsit del paràgraf a), de l'article anterior, la fundació s'extingirà de ple dret.  
2. En els supòsits previstos en els paràgrafs b), c) i e), de l'article anterior, l'extinció de la fundació requerirà l'acord del Patronat ratificat pel Protectorat. Si no hi haguera acord del Patronat, o aquest fóra ratificat pel Protectorat o pel Patronat, segons els casos.  
3. En el supòsit del paràgraf f) de l'article anterior es requerirà resolució judicial motivada.  
4. L'acord d'extinció o, si fa al cas, la resolució judicial s'inscriuran en el corresponent Registre de Fundacions.»  
Quart. L'article 26 de la Llei 8/1998, de 9 de desembre, de Fundacions de la Comunitat Valenciana disposa:  
«1. L'extinció de la fundació, llevat dels supòsits en què té lloc com a conseqüència d'una fusió, determinarà l'obertura del procediment de liquidació, que es realitzarà pel Patronat de la fundació sota el control del Protectorat. El Patronat no tindrà més facultats que la de cobrar crèdits, satisfer els deutes i formalitzar els actes pendents d'execució, sense que puga contraure més obligacions, llevat que siguen necessàries per a la liquidació. Acabades les operacions, formarà l'oportú balanç de liquidació, que haurà de ser aprovat pel Patronat i sotmés a la ratificació pel Protectorat.  
Recaiguda aquesta, es procedirà a complir amb el que disposa l'apartat següent, per a finalitzar la liquidació. Conclosa aquesta, es farà constar en el Registro de Fundacions de la Comunitat Valenciana la seua baixa, a sol·licitud del Patronat, per un escrit dirigit al Registre, acompanyat del certificat de l'acord aprovatori del balanç de liquidació, la ratificació d'aquest pel Protectorat i una còpia dels documents en què s'hagen formalitzat les operacions a què es refereix l'apartat següent. No obstant això, la baixa de la fundació en el Registre, si resulten operacions pendents d'execució o formalització, haurà de ser duta a terme pel Protectorat.  
2. Els béns i drets, resultants de la liquidació, es destinaran a les fundacions o a les entitats no lucratives, públiques o privades, que perseguisquen fins d'interés general i que tinguen afectats els seus béns, fins i tot per al supòsit de la seua extinció, a la consecució d'aquells, i que hagen estat designats en el negoci fundacional o en els Estatuts de la fundació extingida. Si no n'hi ha, aquesta destinació podrà ser decidida en favor de les mateixes fundacions i entitats esmentades, pel Patronat, quan tinga reconeguda aquesta facultat pel fundador, i, a falta d'aqueixa facultat, correspondrà al Protectorat complir amb aqueix comesa.»  
Cinqué. Per tot això, a la vista de la documentació presentada, i d'acord amb allò que s'ha informat per la Comissió de Protectorat, de data 24 d'octubre de 2005, no s'aprecia cap motiu per a la denegació de la ratificació de l'acord d'extinció i balanç de liquidació.  
Sisé. Acreditat el lliurament del romanent, en els termes descrits en el Fet Tercer, resulta procedent donar de baixa, en el Registre de Fundacions de la Comunitat Valenciana, la Fundació Mediterráneo, a l'empara de l'article 40.4 del Decret 139/2001, de 5 de setembre, del Govern Valencià, pel qual s'aprova el Reglament de Fundacions de la Comunitat Valenciana, en relació amb l'article 26 de la Llei 8/1998, de 9 de desembre, de Fundacions de la Comunitat Valenciana.  
I vistos els preceptes legals esmentat i la resta de generals de pertinent aplicació, resolc:  
1. Ratificar l'acord d'extinció de la Fundació Mediterráneo de la Comunitat Valenciana, adoptat pel Patronat d'aquesta, en data 10 d'octubre de 2004, així com el corresponent balanç de liquidació en els termes descrits en els fets de la present Resolució.  
2. Inscriure en el Registre de Fundacions de la Comunitat Valenciana la ratificació de l'acord d'extinció i liquidació de la Fundació Mediterráneo.  
Notifiqueu la present resolució, que és definitiva en via administrativa, amb l'advertència que contra ella podrà interposar-se recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos, comptadors des de l'endemà de la seua notificació, d'acord amb el que estableix l'article 14 de la Llei 29/1998, de 13 de juliol, reguladora de la Jurisdicció Contenciosa Administrativa, sense perjudici de poder interposar, si fa al cas, recurs potestatiu de reposició en el termini d'un mes, davant de la consellera de Justícia i Administracions Públiques, així com qualsevol altre recurs que s'estime procedent.  
València, 21 de juny de 2010.- La consellera de Justícia i Administracions Públiques: Paula Sánchez de León Guardiola.